Vlad Gherman și Oana Moșneagu au stârnit un val de reacții pe rețelele de socializare, după ce au lansat în spațiul public o fotografie în care amândoi râd și au fiecare mâna pe abdomenul brunetei. Cei doi și-au oficilizat relația la începutul lunii trecute, iar ipostaza în care amândoi sunt extrem de fericiți a trezit interesul fanilor. Mulți i-au felicitat, dorindu-și să îi vadă în postura de viitori părinți. Vlad Gherman a elucidat misterul, pentru CANCAN.ro, despre posibila sarcină a soției sale.
Vlad Gherman și Oana Moșneagu nu au ascuns niciodată faptul că își doresc să își mărească familia. Cum cei doi și-au oficilizat recent relația la Starea Civilă și luna viitoare urmează să se căsătorească religios și să celebreze apoi petrecerea de nuntă la o locație exclusivistă, o iminentă sarcină ar constitui o bucurie imensă. Interpretul lui Andi din serialul Lia, soția soțului meu, a lămurit lucrurile.
“Dacă ar fi să ne luăm după ce am mai postat noi pe instagram de-a lungul timpului, cred că Oana deja se află la a patra sarcină. Așa ne place nouă, mai râdem din când în când”, ne-a spus el, semn că au contorizat reprizele de felicitări primite în avans.
Mai mult, proaspăta doamnă Gherman este pregătită pentru maternitate, și el își dorește să experimenteze rolul de tată în viața reală.
“Da, într-adevăr amândoi ne dorim, o să urmeze și pasul ăsta, este o etapă firească a unui cuplu care tocmai face pasul următor prin această nuntă. Următorul mare eveniment cel mai probabil va fi acesta (n.r botezul). Dar momentan vrem să fim concentrați pe nunta pe care urmează să o avem în doar 3 săptămâni și nu stăm să ne gândim sau să planificăm chestia asta. Într-adevăr amândoi ne dorim copil și cel mai probabil se va întâmpla curând”, a declarat, pentru CANCAN.ro, Vlad Gherman.
Vlad Gherman și Oana Moșneagu s-au cunoscut cu ocazia proiectelor de la Antena 1, produse de Ruxandra Ion, în care amândoi au fost distribuiți. Multă vreme au fost colegi, amândoi fiind implicați într-o altă relație. Destinul i-a adus împreună abia în momentul în care relațiile au eșuat, iar fiecare era singur. Lucrurile au evoluat rapid între ei, mai ales că Vlad Gherman formula cererea de căsătorie în urmă cu un an, chiar pe scena teatrului, la finalul unui spectacol în care au jucat împreună. 2024 este anul în care au decis să își unească destinele și în fața și Dumnezeu, iar după nuntă își doresc rapid un urmaș.